pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ไทย - อิหร่าน แลกเปลี่ยนเรียนรู้ระบบสุขภาพอย่างยั่งยืน
วันเสาร์ที่ 10 มีนาคม 2561
สธ.ไทย - อิหร่าน แลกเปลี่ยนเรียนรู้ระบบสุขภาพอย่างยั่งยืน
กระทรวงสาธารณสุขไทย แลกเปลี่ยนประสบการณ์กับกระทรวงสาธารณสุขอิหร่านเพื่อการพัฒนาระบบสุขภาพอย่างยั่งยืน
กระทรวงสาธารณสุขไทย แลกเปลี่ยนประสบการณ์กับกระทรวงสาธารณสุขอิหร่านเพื่อการพัฒนาระบบสุขภาพอย่างยั่งยืน
ศ.คลินิกเกียรติคุณ นพ. ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ภายหลังเดินทางกลับจากเยือนสาธารณรัฐอิสลามอิหร่านอย่างเป็นทางการตามคําเชิญของรัฐมนตรีสาธารณสุขและแพทย์ศาสตร์ศึกษา ระหว่างวันที่ 6-10 มีนาคม 2561 ว่า ได้ผลเป็นที่น่าพอใจระหว่าง 2 ประเทศที่จะร่วมกันพัฒนาระบบสุขภาพอย่างยั่งยืน ด้วยการมีส่วนร่วมจากทุกภาคส่วนโดยกําหนดให้นโยบายสุขภาพอยู่ในทุกนโยบายสาธารณะ และเห็นตรงกันว่า การลงทุนด้านสุขภาพเป็นการลงทุนสําคัญเพื่อการพัฒนาประเทศในระยะยาวอย่างยั่งยืน ซึ่งอิหร่านมีระบบสุขภาพที่เข้มแข็ง โดยมีจุดเปลี่ยนที่สําคัญคือการปฏิรูป ทั้งกระทรวงสาธารณสุขและแพทย์ศาสตร์ศึกษาเข้าเป็นกระทรวงเดียวกัน สามารถผลิตบุคลากรด้านสุขภาพทุกสาขาได้เพียงพอและกระจายทุกจังหวัด ทํางานด้านการป้องกันและรักษา โดยใช้ชุมชนเป็นฐานและความร่วมมือของท้องถิ่น ทําให้ประชาชนอิหร่านเข้าถึงบริการได้ร้อยละ 90
สําหรับความร่วมมือต่อจากนี้ จะเน้นการแลกเปลี่ยนประสบการณ์ โดยอิหร่านจะเรียนรู้จากประเทศไทยในหลายด้าน โดยเฉพาะระบบประกันสุขภาพ การพัฒนาระบบการเงินการคลังสุขภาพ โดยใช้หลักการ SAFE คือ การที่รัฐบาลและประชาชน สามารถรับภาระรายจ่ายด้านสุขภาพอย่างยุติธรรม คุ้มค่า โดยใช้การประเมินเทคโนโลยีอย่างเป็นระบบ
ศ.คลินิกเกียรติคุณ นพ. ปิยะสกล กล่าวต่อว่า นอกจากเรื่องการประกันสุขภาพแล้ว สิ่งที่จะเรียนรู้จากประเทศไทย คือ การบูรณาการสุขภาพให้อยู่ในทุกนโยบาย (Health in All Policies) ซึ่งประเทศไทยได้ใช้กระบวนการสมัชชาสุขภาพแห่งชาติ เป็นเครื่องมือในการสร้างความเข้มแข็งของทุกภาคส่วน ซึ่งอิหร่านได้ขับเคลื่อนประเด็นนี้ โดยมีการจัดสมัชชาสุขภาพแห่งชาติสําเร็จเป็นครั้งแรกเมื่อปีที่ผ่านมา
**********************************10 มีนาคม 2561
รัฐบาลไทย-ข่าวทำเนียบรัฐบาล-SME D Bank จับมือ MCOT เปิดตัวโครงการ “SME D Digital Market Place”  ปั้นยอดขาย ขยายตลาด ดันสตาร์ทอัพเอสเอ็มอีไทย ขึ้น E-Commerce Platforms
วันพฤหัสบดีที่ 21 กุมภาพันธ์ 2562
SME D Bank จับมือ MCOT เปิดตัวโครงการ “SME D Digital Market Place”  ปั้นยอดขาย ขยายตลาด ดันสตาร์ทอัพเอสเอ็มอีไทย ขึ้น E-Commerce Platforms
SME D Bank ประสานความร่วมมือกับ บริษัท อสมท จํากัด (มหาชน) เปิดตัวโครงการ “SME D Digital Market Place” มุ่งพาผู้ประกอบการไทยเข้าสู่ถนนดิจิทัล เพื่อให้บริการด้านการตลาดและเพิ่มโอกาสทางการค้าให้แก่ ผู้ประกอบการ SMEsไทย
นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank หรือ ธพว.) เปิดเผยว่า SME D Bank ประสานความร่วมมือกับ บริษัท อสมท จํากัด (มหาชน) เปิดตัวโครงการ “SME D Digital Market Place” มุ่งพาผู้ประกอบการไทยเข้าสู่ถนนดิจิทัล เพื่อให้บริการด้านการตลาดและเพิ่มโอกาสทางการค้าให้แก่ ผู้ประกอบการ SMEsไทย ต่อยอดโอกาสและช่องทางการกระจายสินค้าโดยประชาสัมพันธ์ผ่านสื่อดิจิตัล พร้อมทั้งส่งเสริม ผลักดัน และยกระดับคุณภาพผลิตภัณฑ์ท้องถิ่นไทยให้สามารถแข่งขันบนตลาดโลกได้อย่างยั่งยืนผ่านแพลตฟอร์มสื่อโทรทัศน์ และ สื่อดิจิทัล
โครงการ “SME D Digital Market Place” เป็นความร่วมมือระหว่าง 2 องค์กร สืบเนื่องจากการเล็งเห็นโอกาสในการขับเคลื่อนเศรษฐกิจ จากสัดส่วนการตลาด TV Shopping ที่ขยายตัวสูงถึง 8,000 ล้านบาทตั้งแต่ช่วงปี 2558 ที่ผ่านมา เกิดไอเดียส่งเสริมระบบ E-Commerce หรือดิจิทัลแพลตฟอร์ม ให้กลุ่มสตาร์ทอัพ และ SMEs ได้แจ้งเกิด โดยการนํา 50 ผู้ประกอบการดาวรุ่ง สินค้าที่มีความโดดเด่น เข้าดูแลส่งเสริมการตลาดแบบครบวงจร ในรูปแบบของสปอตโทรทัศน์ และสกู๊ปพิเศษแนะนําสินค้า การประชาสัมพันธ์ผ่านSocial Media รวมไปถึงระบบการจัดการหลังบ้าน ให้แก่ธุรกิจในกลุ่ม SMEs โดยในเบื้องต้นจะเริ่มดําเนินการเป็นระยะเวลา 3 เดือนก่อน ภายใต้การดูแลของ SME D Bank และ บมจ.อสมท สนับสนุนการติดปีกก้าวสู่ตลาดดิจิทัลครบวงจร สามารถขยายตลาดทั้งในและต่างประเทศ สอดรับกับนโยบายของรัฐบาลในการสร้างผู้ประกอบการก้าวเข้าสู่อุตสาหกรรม 4.0 ต่อไป
โดยกลุ่มธุรกิจที่เข้าร่วมโครงการจะเป็น ลูกค้า และ ผู้ประกอบการ SMEs ที่มีศักยภาพ ภายใต้การดูแลของ SME D Bank ที่มีความน่าสนใจ มีความโดดเด่น มีอัตลักษณ์ของผลิตภัณฑ์ในคลัสเตอร์ต่างๆ และเป็นการต่อยอดความร่วมมือ โครงการ SME D Scaleup Society เมื่อวันที่ 18 กุมภาพันธ์ 2562 ที่ผ่านมา อาทิ กลุ่มผลิตภัณฑ์แปรรูปยางพารา และกลุ่มอุตสาหกรรมแปรรูปอาหาร เป็นต้น
โครงการ “SME D Digital Market Place” เป็นจุดเริ่มต้นความร่วมมือของ 2 องค์กรจากภาครัฐ สะท้อนความสําเร็จในการร่วมมือขับเคลื่อนพัฒนาอุตสาหกรรมธุรกิจ SMEs อีกทั้งยังเชื่อมั่นว่าจะสามารถเพิ่มช่องทางในการเข้าถึงผู้บริโภค ขยายช่องทางในการจัดจําหน่าย สร้างรายได้ให้กับผู้ประกอบการ และยกระดับเศรษฐกิจได้อย่างมหาศาล สามารถประกอบกิจการค้าขายพัฒนาสู่ความยั่งยืนทางเศรษฐกิจต่อไป
ข้อมูลเพิ่มเติม: ฝ่ายส่งเสริมกิจกรรมพัฒนาผู้ประกอบการ โทร 02 265 -4494, 02 265 -3009, 02 265 -4579
รัฐบาลไทย-ข่าวทำเนียบรัฐบาล-รฟท. แนะนำวิธีปฏิบัติประกอบการขอซื้อตั๋วโดยสาร และการจำหน่ายอาหารหรือเครื่องดื่มในสถานีรถไฟ เพื่อให้สอดคล้องตาม พ.ร.ก. บริหารราชการในสถานการณ์ฉุกเฉิน พ.ศ. 2548 [กระทรวงคมนาคม]
วันอังคารที่ 5 พฤษภาคม 2563
รฟท. แนะนําวิธีปฏิบัติประกอบการขอซื้อตั๋วโดยสาร และการจําหน่ายอาหารหรือเครื่องดื่มในสถานีรถไฟ เพื่อให้สอดคล้องตาม พ.ร.ก. บริหารราชการในสถานการณ์ฉุกเฉิน พ.ศ. 2548 [กระทรวงคมนาคม]
รฟท. แนะนําวิธีปฏิบัติประกอบการขอซื้อตั๋วโดยสาร และการจําหน่ายอาหารหรือเครื่องดื่มในสถานีรถไฟ เพื่อให้สอดคล้องตาม พ.ร.ก. บริหารราชการในสถานการณ์ฉุกเฉิน พ.ศ. 2548
การรถไฟแห่งประเทศไทย (รฟท.) กระทรวงคมนาคม แนะนําวิธีปฏิบัติประกอบการขอซื้อตั๋วโดยสาร และการจําหน่ายอาหารหรือเครื่องดื่มภายในสถานีรถไฟ เพื่อให้สอดคล้องตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 ฉบับที่ 5 และฉบับที่ 6 เริ่มมีผลบังคับใช้ตั้งแต่วันที 3 พฤษภาคม 2563 เป็นต้นไป จนกว่าสถานการณ์จะคลี่คลายหรือมีคําสั่งเปลี่ยนแปลง
นายนิรุฒ มณีพันธ์ ผู้ว่าการรถไฟแห่งประเทศไทย กล่าวว่า ตามพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 5) ข้อ 5 กําหนดให้ประชาชนงดหรือชะลอการเดินทางข้ามเขตพื้นที่จังหวัด เว้นแต่มีความจําเป็น ซึ่งต้องแสดงเหตุผลและหลักฐานต่อพนักงานเจ้าหน้าที่ และฉบับที่ 6 ข้อ 1 (1) ก. การจําหน่ายอาหารหรือเครื่องดื่มในสถานีรถไฟ และคําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่ 2/2563 ประกาศ ณ วันที่ 3 พฤษภาคม 2563 นั้น เพื่อให้สอดคล้องตามข้อกําหนดและคําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่ 2/2563 รฟท. จึงได้กําหนดวิธีปฏิบัติประกอบการขอซื้อตั๋วโดยสาร และการจําหน่ายอาหารหรือเครื่องดื่มภายในสถานีรถไฟ เพื่อให้เหมาะสมกับสถานการณ์ที่เกิดขึ้นในปัจจุบัน โดยเริ่มมีผลบังคับใช้ตั้งแต่วันที่ 3 พฤษภาคม 2563 เป็นต้นไป จนกว่าสถานการณ์จะคลี่คลายหรือมีคําสั่งเปลี่ยนแปลง ดังนี้
1. การจําหน่ายตั๋วโดยสาร กําหนดให้พนักงานจําหน่ายตั๋วขอตรวจสอบเอกสารหลักฐานแสดงเหตุผลความจําเป็นที่ต้องเดินทางข้ามจังหวัดที่รับรองหรือออกให้โดยผู้ว่าราชการจังหวัด หรือเจ้าหน้าที่ ผู้ได้รับมอบหมายก่อนจําหน่ายตั๋วทุกครั้ง
2. การจําหน่ายอาหารหรือเครื่องดื่มในสถานีรถไฟ กําหนดให้นายสถานีถือปฏิบัติและควบคุมผู้ประกอบการ พนักงานบริการและผู้ใช้บริการ ดังนี้
2.1 ให้เจ้าหน้าที่และผู้ประกอบการทําความสะอาดพื้นผิวสัมผัส ก่อนและหลังการให้บริการ และให้กําจัดขยะมูลฝอยทุกวัน
2.2 ให้เจ้าหน้าที่ ผู้ประกอบการ พนักงานบริการ และผู้ใช้บริการสวมหน้ากากอนามัยหรือหน้ากากผ้า และให้มีการคัดกรองอาการป่วย ไข้ จาม หรือเป็นหวัดสําหรับพนักงานบริการและผู้ใช้บริการตามขีดความสามารถ
2.3 ให้สถานีและผู้ประกอบการจัดให้มีจุดบริการล้างมือด้วยสบู่ หรือแอลกอฮอล์เจล หรือน้ํายาฆ่าเชื้อโรค
2.4 ให้นายสถานีและผู้ประกอบการลดเวลาในการทํากิจกรรมให้สั้นลงเท่าที่จําเป็น โดยถือหลักหลีกเลี่ยงการติดต่อสัมผัสระหว่างกัน
2.5 ให้นายสถานีและผู้ประกอบการจัดให้มีการเว้นระยะห่างระหว่างโต๊ะ ที่นั่ง ระยะห่างระหว่างทางเดิน รวมถึงจัดให้มีพื้นที่รอคิวที่มีที่นั่งหรือยืนห่างกันอย่างน้อย 1 เมตร
2.6 ให้ควบคุมจํานวนผู้ใช้บริการมิให้แออัด
สําหรับผู้โดยสารที่จะเดินทางข้ามเขตจังหวัด จะต้องได้รับการตรวจคัดกรองและต้องแสดงเหตุผลความจําเป็น พร้อมหลักฐานการอนุญาตของพนักงานเจ้าหน้าที่ตามมาตรการป้องกันที่ทางราชการกําหนด โดยสามารถสอบถามข้อมูลเพิ่มเติมที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-“ยุติธรรม” เตรียมยกระดับการป้องกันและปราบปรามยาเสพติดให้มีประสิทธิภาพมากยิ่งขึ้น
วันศุกร์ที่ 18 สิงหาคม 2560
“ยุติธรรม” เตรียมยกระดับการป้องกันและปราบปรามยาเสพติดให้มีประสิทธิภาพมากยิ่งขึ้น
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ในฐานะผู้อํานวยการศูนย์อํานวยการป้องกันและปราบปรามยาเสพติดแห่งชาติ (ผอ.ศอ.ปส.) เป็นประธานการประชุมคณะกรรมการอํานวยการศูนย์อํานวยการป้องกันและปราบปรามยาเสพติดแห่งชาติ (ศอ.ปส.) ครั้งที่ ๑/๒๕๖๐
เมื่อวันศุกร์ที่ ๑๘ สิงหาคม ๒๕๖๐ เวลา ๐๙.๓๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ในฐานะผู้อํานวยการศูนย์อํานวยการป้องกันและปราบปรามยาเสพติดแห่งชาติ (ผอ.ศอ.ปส.)
เป็นประธานการประชุมคณะกรรมการอํานวยการศูนย์อํานวยการป้องกันและปราบปรามยาเสพติดแห่งชาติ (ศอ.ปส.) ครั้งที่ ๑/๒๕๖๐
เพื่อรับฟังผลการดําเนินงานในการป้องกันและปราบปรามยาเสพติดจากหน่วยงานที่เกี่ยวข้อง
และพิจารณาแผนประชารัฐร่วมใจ ปลอดภัยยาเสพติด ปี ๒๕๖๑
โดยมีผู้แทนจากหน่วยงานที่เกี่ยวข้องเข้าร่วมประชุมฯ
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ในการนี้ รัฐมนตรีว่าการกระทรวงยุติธรรม กล่าวว่า
งานด้านการป้องกันและปราบปรามยาเสพติด จะดําเนินงานไปทั้งมิติด้านการป้องกัน
การปราบปราม และการบําบัดรักษา โดยแผนการดําเนินงานในปีนี้
ได้ยึดหลักแนวทางการดําเนินงานตามปีที่ผ่านมา คือ เน้นการบูรณาการร่วมกับหน่วยงานต่างๆ ที่เกี่ยวข้อง
ทั้งภายในและภายนอกประเทศ โดยได้มอบหมายให้สํานักงาน ป.ป.ส.
ทบทวนกลไกในการขับเคลื่อนงานของ ศอ.ปส. ในปีงบประมาณ ๒๕๖๑ ให้มีประสิทธิภาพมากยิ่งขึ้น
ทั้งในด้านการป้องกัน การปราบปราม การบําบัดรักษา รวมถึงการคืนคนดีสู่สังคม
สําหรับนโยบายหลักของกระทรวงยุติธรรมจากนี้เป็นต้นไป จะเน้นการลงพื้นที่ให้บริการประชาชนมากขึ้น
เพื่อให้ความรู้แก่ประชาชนในการป้องกันภัยจากยาเสพติด การสร้างชุมชนเข้มแข็ง
และการใช้พลังประชารัฐในการลดการแพร่ระบาดของยาเสพติดในชุมชน
รวมถึงการเพิ่มความร่วมมือกับประเทศเพื่อนบ้าน
เพื่อยกระดับการหยุดยั้งและลดประสิทธิภาพของแหล่งผลิตยาเสพติด
การปราบปรามการขนส่งและการจําหน่ายยาเสพติด ให้มีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-กรมควบคุมโรค เผยกรณีชาวเมียนมาติดเชื้อโควิด 19 เพิ่มอีก 3 ราย พบกลับจากไทยเพียงรายเดียว เป็นผู้ติดเชื้อรายเก่าที่เคยตรวจพบและรายงานไปแล้ว [กระทรวงสาธารณสุข]
วันพฤหัสบดีที่ 2 กรกฎาคม 2563
กรมควบคุมโรค เผยกรณีชาวเมียนมาติดเชื้อโควิด 19 เพิ่มอีก 3 ราย พบกลับจากไทยเพียงรายเดียว เป็นผู้ติดเชื้อรายเก่าที่เคยตรวจพบและรายงานไปแล้ว [กระทรวงสาธารณสุข]
กรมควบคุมโรค เผยกรณีชาวเมียนมาติดเชื้อโควิด 19 เพิ่มอีก 3 ราย พบกลับจากไทยเพียงรายเดียว เป็นผู้ติดเชื้อรายเก่าที่เคยตรวจพบและรายงานไปแล้ว
กรมควบคุมโรค กระทรวงสาธารณสุข เผยผลการสอบสวนรายละเอียดเพิ่มเติม กรณีมีรายงานพบชาวเมียนมาติดเชื้อโควิด 19 เพิ่มอีก 3 ราย พบว่าในจํานวนนี้มี 1 รายที่เดินทางกลับจากไทย เป็นผู้ติดเชื้อรายเก่าที่เคยตรวจพบ ณ ศูนย์กักผู้ต้องกัก อ.สะเดา จ.สงขลา ซึ่งเป็นกลุ่มเดียวกันกับที่เคยแถลงข่าวและดูแลรักษาจนครบตามมาตรฐานการรักษา และอนุญาตให้กลับบ้านไปแล้ว ขอให้ประชาชนมั่นใจในระบบป้องกันควบคุมโรคของไทย ที่มีความเข้มแข็งและดําเนินการอย่างเข้มข้นต่อเนื่อง
วันนี้ (2 กรกฎาคม 2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวถึงกรณีที่มีรายงานข่าวว่าพบชาวเมียนมาป่วยด้วยโรคติดเชื้อไวรัสโคโรนา 2019 (โควิด 19) เพิ่มอีก 3 ราย นั้น กรมควบคุมโรค ขอชี้แจงว่า จากการประสานข้อมูลกับประเทศเมียนมา และหน่วยงานที่เกี่ยวข้องในพื้นที่ โดยได้ทําการสอบสวนรายละเอียดเพิ่มเติม พบว่าผู้ป่วยโรคโควิด 19 จํานวน 3 รายดังกล่าว มีเพียง 1 รายที่เดินทางกลับจากประเทศไทย ส่วนอีก 2 รายเป็นผู้ที่เดินทางมาจากประเทศอินเดีย ซึ่งผู้ติดเชื้อที่กลับจากไทยรายดังกล่าวนั้น เป็นผู้ติดเชื้อรายเก่าที่เคยตรวจพบ ณ ศูนย์กักผู้ต้องกัก อ.สะเดา จ.สงขลา ตั้งแต่ปลายเดือนเมษายนที่ผ่านมา เป็นกลุ่มเดียวกันกับที่เคยรายงานเป็นผู้ป่วย มีการแถลงข่าวและดูแลรักษาจนหายดี ครบตามมาตรฐานการรักษา และแพทย์อนุญาตให้กลับบ้านไปแล้ว
ทั้งนี้ การตรวจพบเชื้อซ้ํา สามารถเกิดขึ้นได้ ซึ่งการตรวจเชื้อโดยการหาสารพันธุกรรมอาจยังพบพันธุกรรมของไวรัสได้ แต่จะเพาะเชื้อไม่ขึ้นเนื่องจากเป็นไวรัสที่ถูกร่างกายทําลายแล้ว ซึ่งในประเทศไทยและต่างประเทศ ก็มีการรายงานเช่นเดียวกัน
นายแพทย์สุวรรณชัย กล่าวอีกว่า กรมควบคุมโรค กระทรวงสาธารณสุข ยังคงเน้นย้ําในการดําเนินมาตรการเฝ้าระวัง และตรวจคัดกรองผู้ที่เดินทางตามจุดผ่านเข้าออกพรมแดนของประเทศอย่างเข้มข้นจึงขอให้ประชาชนมั่นใจในระบบป้องกันควบคุมโรคของประเทศไทย ที่มีความเข้มแข็งและดําเนินการอย่างเข้มข้นต่อเนื่อง หากประชาชนมีข้อสงสัยสามารถสอบถามข้อมูลได้ที่สายด่วนกรมควบคุมโรค โทร. 1422
**************************************************
ข้อมูลจาก : กองระบาดวิทยา กรมควบคุมโรค
วันที่ 2 กรกฎาคม 2563
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ให้การต้อนรับประธานคณะอนุกรรมการด้านสิทธิมนุษยชน สมาชิกสหภาพยุโรป เพื่อหารือประเด็นด้านสิทธิมนุษยชน
วันพฤหัสบดีที่ 19 กรกฎาคม 2561
รองปลัดกระทรวงยุติธรรม ให้การต้อนรับประธานคณะอนุกรรมการด้านสิทธิมนุษยชน สมาชิกสหภาพยุโรป เพื่อหารือประเด็นด้านสิทธิมนุษยชน
รองปลัดกระทรวงยุติธรรม ให้การต้อนรับประธานคณะอนุกรรมการด้านสิทธิมนุษยชนสมาชิกสหภาพยุโรป เพื่อหารือประเด็นด้านสิทธิมนุษยชน
ในวันพุธที่ ๑๘ กรกฎาคม ๒๕๖๑ เวลา ๑๔.๔๕ น. ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายวิทยา สุริยะวงค์ รองปลัดกระทรวงยุติธรรม
ให้การต้อนรับ นาย Pier Antonio Panzeri ประธานคณะอนุกรรมการด้านสิทธิมนุษยชน
สมาชิกสหภาพยุโรปชาวอิตาลี พร้อมคณะสมาชิกสภายุโรป
ที่ได้เข้าหารือข้อราชการเกี่ยวกับด้านสิทธิมนุษยชน โดยเฉพาะประเด็นด้านสิทธิทางการเมือง
และสิทธิพลเมือง เพื่อส่งเสริมความเข้าใจอันดีเกี่ยวกับสถานการณ์สิทธิมนุษยชนของไทย
รัฐบาลไทย-ข่าวทำเนียบรัฐบาล-รองนรม. วิษณุฯ เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 5/2561
วันอังคารที่ 26 มิถุนายน 2561
รองนรม. วิษณุฯ เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 5/2561
โดยที่ประชุมได้พิจารณาและมีมติเห็นชอบ (ร่าง) แผนงบประมาณและแผนการดําเนินงาน ประจําปีงบประมาณ 2562
ตามพระราชบัญญัติกองทุนพัฒนาสื่อปลอดภัยและสร้างสรรค์ พ.ศ. 2558 มาตรา 21 (6)
วันนี้ (26 มิถุนายน 2561) เวลา 09.30 น. ณ ห้องประชุม 301 ตึกบัญชาการ 1 ทําเนียบรัฐบาล นาย วิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 5/2561 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบ (ร่าง) แผนงบประมาณและแผนการดําเนินงาน ประจําปีงบประมาณ 2562 ตามพระราชบัญญัติกองทุนพัฒนาสื่อปลอดภัยและสร้างสรรค์ พ.ศ. 2558 มาตรา 21 (6) กําหนดให้คณะกรรมการกองทุนฯ มีอํานาจหน้าที่ให้ความเห็นชอบแผนการดําเนินงาน แผนการเงิน และแผนงบประมาณประจําปี และตามมาตรา 11 ที่กําหนดว่า ประโยชน์ในการดําเนินงานของกองทุนให้มีการจัดสรรเงินกองทุนวิจัยกิจการกระจายเสียง กิจการโทรทัศน์และกิจการโทรคมนาคมเพื่อประโยชน์สาธารณะ ทั้งนี้ เพื่อให้ประชาชนได้มีความรู้เท่าทันสื่อ ซึ่งทําให้ประชาชนกลั่นกรองการรับรู้ข้อมูลข่าวสารเชิงสร้างสรรค์ที่เกิดประโยชน์ โดยรวมต่อสังคม ซึ่งจําแนกเป็น 4 ยุทธศาสตร์ 9 แผนงาน และ20 โครงการ รวมถึงแผนงบประมาณส่วนการสนับสนุน 2 แผน ได้แก่ 1) แผนบริหารจัดการขับเคลื่อนงานตามยุทธศาสตร์ (งานสนับสนุนทุน/งานติดตามประเมินการสนับสนุนทุน) และ 2) แผนบริหารจัดการและพัฒนาองค์กร
พร้อมกันนี้ ที่ประชุมได้พิจารณาและมีมติเห็นชอบแนวคิดเรื่องการให้ทุนเชิงยุทธศาสตร์ (Strategic Grant) จากการเปิดรับข้อเสนอโครงการหรือกิจกรรมเพื่อขอรับการสนับสนุนเงินจากกองทุนพัฒนาสื่อปลอดภัยและสร้างสรรค์ประจําปี พ.ศ. 2560 (Open Grant) โดยมียุทธศาสตร์ทั้ง 4 ด้าน ประกอบด้วย ยุทธศาสตร์ที่ 1 ส่งเสริมการพัฒนาการผลิตและเผยแพร่สื่อปลอดภัยและสร้างสรรค์ ยุทธศาสตร์ที่ 2ส่งเสริมและพัฒนาองค์ความรู้ในการพัฒนาสื่อและนิเวศสื่อที่ปลอดภัยและสร้างสรรค์ ยุทธศาสตร์ที่ 3 ส่งเสริมและพัฒนาให้เกิดกลไก และกระบวนการคัดครอง เฝ้าระวัง การรู้เท่าทันสื่อ และยุทธศาสตร์ที่ 4 ส่งเสริมและพัฒนาช่องทางเพื่อสื่อสารกับสังคม ให้เกิดการรับรู้และส่วนร่วมของประชาชน แต่ไม่มีความชัดเจนเพียงพอในด้านการกําหนดเป้าหมาย ผลสัมฤทธิ์เชิงคุณค่า รวมถึงแนวทางการต่อยอดที่ยั่งยืน เนื่องจากการให้ทุนสนับสนุนในรูปแบบงบประมาณทั่วไป (Open Grant) มีข้อจํากัด กองทุนฯ จึงมีโครงการเปิดให้ทุนเชิงยุทธศาสตร์ (Strategic Grant) เพื่อให้ตอบรับกับยุทธศาสตร์ชาติ 20 ปีและแผนพัฒนาเศรษฐกิจและสังคมแห่งชาติ ฉบับที่ 12 พร้อมตอบรับกับภารกิจของกองทุนฯ ในการสร้างการบูรณาการและการทํางานเชิงเครือข่ายสอดคล้องกับยุทธศาสตร์ชาติ 20 ปี และสร้างผลสัมฤทธิ์ตามตัวชี้วัดองค์กร (Outcome) เพื่อให้สามารถทํางานในลักษณะเชิงรุกควบคู่ไปกับการทํางานเชิงรับที่จะสามารถขับเคลื่อนการพัฒนาสื่อปลอดภัยและสร้างสรรค์อย่างเด่นชัดและเป็นรูปธรรมตามนโยบายของรัฐบาล ที่มุ่งมั่นและตั้งใจให้ประชาชนสามารถเข้าถึงและใช้ประโยชน์ เพื่อมีบทบาทร่วมกันในการพัฒนาสังคมและประเทศชาติอย่างแท้จริง
........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่เยี่ยมชมหมู่บ้าน CIV เล่าเน้ง อ.เขาค้อ จ.เพชรบูรณ์ ในโอกาสเดินทางมาตรวจราชการและร่วมประชุม ครม. อย่างเป็นทางการนอกสถานที่ ครั้งที่ 7/2561 จ.เพชรบูรณ์
วันจันทร์ที่ 17 กันยายน 2561
รัฐมนตรีช่วย ก.อุตฯ ลงพื้นที่เยี่ยมชมหมู่บ้าน CIV เล่าเน้ง อ.เขาค้อ จ.เพชรบูรณ์ ในโอกาสเดินทางมาตรวจราชการและร่วมประชุม ครม. อย่างเป็นทางการนอกสถานที่ ครั้งที่ 7/2561 จ.เพชรบูรณ์
รัฐมนตรีช่วย ก.อุตฯ ลงพื้นที่เยี่ยมชมหมู่บ้าน CIV เล่าเน้ง อ.เขาค้อ จ.เพชรบูรณ์ ในโอกาสเดินทางมาตรวจราชการและร่วมประชุม ครม. อย่างเป็นทางการนอกสถานที่ ครั้งที่ 7/2561 จ.เพชรบูรณ์
วันนี้ (17 กันยายน 2561) เวลา 15.30 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม และคณะลงพื้นที่เยี่ยมชมหมู่บ้านเล่าเน้ง อ.เขาค้อ จ.เพชรบูรณ์ โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายพรเทพ การศัพท์ นายวีรศักดิ์ ศุภประเสริฐ ผู้ตรวจราชการกระทรวงอุตสาหกรรม และผู้บริหารระดับสูงของกระทรวงอุตสาหกรรม ร่วมลงพื้นที่
หมู่บ้านเล่าเน้ง อ.เขาค้อ จ.เพชรบูรณ์ ชาวบ้านส่วนใหญ่เป็นคนไทยเชื้อสายม้ง ประกอบอาชีพเกษตรกรรมและยังคงรักษาอัตลักษณ์ชุมชน วัฒนธรรมประเพณีของบรรพชนเป็นหนึ่งในหมู่บ้านที่เข้าร่วมโครงการหมู่บ้าน CIV ของกระทรวงอุตสาหกรรม โดยกระทรวงฯ ได้เข้าไปส่งเสริมพัฒนาและสนับสนุนทั้งด้านการสร้างตราสินค้า การจัดทําต้นแบบผลิตภัณฑ์และการพัฒนาบรรจุภัณฑ์ ช่วยออกแบบปรับปรุงชุดเครื่องแต่งกายที่มีอัตลักษณ์ของทัองถิ่น  ตลอดจนช่วยจัดทํา Marketing Tools นามบัตร แผ่นพับซึ่งมีข้อมูลผลิตภัณฑ์ และสื่อทาง Digital QR Code ผลิตภัณฑ์ผ้าเขียนเทียนชาวไทยภูเขา เป็นสินค้าอัตลักษณ์ของชุมชนซึ่งจะช่วยสร้างงานสร้างอาชีพสร้างรายได้ให้กับคนในชุมชนอย่างต่อเนื่อง
รัฐบาลไทย-ข่าวทำเนียบรัฐบาล-​'วราวุธ'​ รมว.ทส.​ ลงพื้นที่ตรวจเยี่ยม​และมอบนโยบายการดำเนินงานสถาบันคชบาลแห่งชาติ​ ในพระอุปถัมป์ฯ​ เน้นย้ำ​ "การพัฒนาควบคู่กับการอนุรักษ์​อย่างสมดุล​ ไม่แบ่งแยกหน่วยงาน​ ร่วมมือก
วันจันทร์ที่ 3 สิงหาคม 2563
​'วราวุธ'​ รมว.ทส.​ ลงพื้นที่ตรวจเยี่ยม​และมอบนโยบายการดําเนินงานสถาบันคชบาลแห่งชาติ​ ในพระอุปถัมป์ฯ​ เน้นย้ํา​ "การพัฒนาควบคู่กับการอนุรักษ์​อย่างสมดุล​ ไม่แบ่งแยกหน่วยงาน​ ร่วมมือก
​'วราวุธ'​ รมว.ทส.​ ลงพื้นที่ตรวจเยี่ยม​และมอบนโยบายการดําเนินงานสถาบันคชบาลแห่งชาติ​ ในพระอุปถัมป์ฯ​ เน้นย้ํา​ "การพัฒนาควบคู่กับการอนุรักษ์​อย่างสมดุล​ ไม่แบ่งแยกหน่วยงาน​ ร่วมมือกันแก้ไขปัญหาของประชาชนและประเทศ"
'วราวุธ'​ รมว.ทส.​ ลงพื้นที่ตรวจเยี่ยม​และมอบนโยบายการดําเนินงานสถาบันคชบาลแห่งชาติ​ ในพระอุปถัมป์ฯ​ เน้นย้ํา​ "การพัฒนาควบคู่กับการอนุรักษ์​อย่างสมดุล​ ไม่แบ่งแยกหน่วยงาน​ ร่วมมือกันแก้ไขปัญหาของประชาชนและประเทศ"
วันนี้ (1​ ส.ค. 63) เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ ผู้บริหารระดับสูง​ของกระทรวงฯ​ และหัวหน้าหน่วยงานในสังกัดที่เกี่ยวข้อง ลงพื้นที่ตรวจเยี่ยมและมอบนโยบายการดําเนินงานให้แก่ผู้บริหาร​ พนักงาน​และเจ้าหน้าที่ของสถาบันคชบาลแห่งชาติ​ ในพระอุปถัมป์ฯ​ องค์การอุตสาหกรรมป่าไม้​ และปลูกต้นไม้​บริเวณหน้ารูปปั้นเจ้าพระยาไชยานุภาพ​ (พลายภูเขาทอง)​ ณ​ อาคารกัลยาณิวัฒนาการุณย์​ สถาบันคชบาลแห่งชาติ​ ในพระอุปถัมป์ฯ​ จังหวัดลําปาง
รมว.​ทส.​ กล่าวว่า​ องค์การอุตสาหกรรมป่าไม้​ (ออป.) เป็นตัวอย่างที่ดีที่จะสะท้อนให้เห็นถึงการพัฒนาและการอนุรักษ์​ หากมีการตัดไม้แต่ไม่มีการปลูกและการอนุรักษ์​ ปัญหาที่ตามมาคือ​ ภัยแล้ง​ อุทกภัย​ เป็นต้น​ ดังนั้น​ บทบาทที่สําคัญของ​ ออป.​ คือการอนุรักษ์ควบคู่ไปกับการพัฒนา​ให้มีความสมดุล และการแก้ไขปัญหาของประชาชนในพื้นที่​ โดยถ้อยทีถ้อยอาศัย​ ปรับทัศนคติของเจ้าหน้าที่​ให้เอาใจเขามาใส่ใจเรา​
รมว.ทส.​ กล่าวต่อไปว่า​ สําหรับเรื่องช้าง​ ปัญหาช้างป่า​ ขอให้ใส่ใจ​ ทําความเข้าใจ​ กับประชาชน​ รวมทั้งช้างและสัตว์ทุกชนิด​ โดยเฉพาะช้างซึ่งเป็นสัตว์คู่บ้านคู่เมือง​ ขอเป็นกําลังใจและขอบคุณผู้บริหาร​ พนักงาน​และเจ้าหน้าที่​ของ​ ออป.​ ทุกท่าน​ ขอให้ร่วมมือกันทํางานโดยไม่มีการแบ่งแยกหน่วยงาน​ อย่าให้เกิดกรณีว่าไม่ใช่หน้าที่​ ทุกปัญหามีทางออก​ ให้มีสติร่วมกันแก้ไขปัญหาของประชาชน​และประเทศ​ และผลักดันสร้างชื่อเสียงให้กระทรวงทรัพยากรธรรมชาติและสิ่งแวดล้อม​ เป็นกระทรวงฯ​ ที่อยู่ในอันดับต้น​ ๆ​ ของประเทศ​ต่อไป
รัฐบาลไทย-ข่าวทำเนียบรัฐบาล-ก.อุตฯ ติวเข้มเจ้าหน้าที่ สอจ. ทั่วประเทศเน้นสร้างเครือข่ายรักษ์สิ่งแวดล้อม-ลดข้อขัดแย้ง
วันพฤหัสบดีที่ 7 มีนาคม 2562
ก.อุตฯ ติวเข้มเจ้าหน้าที่ สอจ. ทั่วประเทศเน้นสร้างเครือข่ายรักษ์สิ่งแวดล้อม-ลดข้อขัดแย้ง
นายเอกภัทร วังสุวรรณ ผู้ตรวจราชการกระทรวงอุตสาหกรรม เป็นประธานเปิดการสัมมนาติวเข้มอุตสาหกรรมจังหวัดและเจ้าหน้าที่ทั่วประเทศ กว่า 300 คน
กรุงเทพฯ : 7 มี.ค.62 – นายเอกภัทร วังสุวรรณ ผู้ตรวจราชการกระทรวงอุตสาหกรรม เป็นประธานเปิดการสัมมนาติวเข้มอุตสาหกรรมจังหวัดและเจ้าหน้าที่ทั่วประเทศ กว่า 300 คน การจัดสัมมนาในครั้งนี้เพื่อสร้างและพัฒนาเครือข่ายอุตสาหกรรมรักษ์สิ่งแวดล้อมในทุกภาคส่วน หวังสร้างความไว้วางใจซึ่งกันและกัน ทําให้สามารถอยู่ร่วมกันได้อย่างมีความสุข ลดปัญหาข้อขัดแย้ง – การเผชิญหน้า มีความรับผิดชอบต่อสังคม โปร่งใส มีคุณธรรมและปฏิบัติตามข้อกฎหมาย อันจะส่งผลให้การพัฒนาเศรษฐกิจอุตสาหกรรมของประเทศประสบความสําเร็จซึ่งจะนําไปสู่ความมั่นคง มั่งคั่งและยั่งยืน ตามวิสัยทัศน์ของประเทศไทย 4.0 ณ โรงแรมที เค พาเลซ& คอนเวนชั่น
รัฐบาลไทย-ข่าวทำเนียบรัฐบาล-กระทรวงยุติธรรม เตรียมพร้อมร่วมขับเคลื่อนการพัฒนาระบบราชการด้วย Thailand ๔.๐
วันอังคารที่ 4 กรกฎาคม 2560
กระทรวงยุติธรรม เตรียมพร้อมร่วมขับเคลื่อนการพัฒนาระบบราชการด้วย Thailand ๔.๐
นางกรรณิการ์ แสงทอง รองปลัดกระทรวงยุติธรรม
เข้าร่วมการประชุมสัมมนา เรื่อง “การขับเคลื่อนการพัฒนาระบบราชการด้วย Thailand ๔.๐”
เมื่อวันอังคารที่ ๔ กรกฎาคม ๒๕๖๐ เวลา ๐๙.๐๐ น.
นางกรรณิการ์ แสงทอง รองปลัดกระทรวงยุติธรรม
เข้าร่วมการประชุมสัมมนา เรื่อง “การขับเคลื่อนการพัฒนาระบบราชการด้วย Thailand ๔.๐”
ซึ่งจัดขึ้นเพื่อสร้างความรู้ ความเข้าใจและเตรียมความพร้อมให้ทุกส่วนราชการ ในการพัฒนาระบบราชการ
ตามยุทธศาสตร์ประเทศไทย ๔.๐ เพื่อมุ่งสู่เป้าหมายการพัฒนาที่ยั่งยืน
อันจะนําไปสู่ประโยชน์สุขของประชาชนอย่างแท้จริง
โอกาสนี้ ศาสตราจารย์พิเศษ ดร.ทศพร ศิริสัมพันธ์ เลขาธิการ ก.พ.ร.
เป็นประธานเปิดการสัมมนา
กล่าวตอนหนึ่งว่า ระบบราชการ ๔.๐ จะต้องเป็นที่พึ่งของประชาชน โดยทํางานในรูปแบบประชารัฐ
และบริหารกิจการบ้านเมืองแบบมีส่วนร่วมกับทุกภาคส่วน
ทั้งภาคเอกชน ภาคประชาสังคม ชุมชน และประชาชน
โดยยึดหลักธรรมาภิบาลในการบริหารกิจการบ้านเมืองที่ดี
เพื่อประโยชน์สูงสุดของประชาชนและประเทศชาติ
โดยมี ผู้นําการบริหารการเปลี่ยนแปลง (Chief Change Officer : CCO) ระดับกระทรวงของแต่ละส่วนราชการ
ตลอดจนผู้ที่เกี่ยวข้อง เข้าร่วมฯ
ณ ห้องจตุรทิศ ชั้น ๓ โรงแรมโกลเด้น ทิวลิป ซอฟเฟอริน กรุงเทพฯ
รัฐบาลไทย-ข่าวทำเนียบรัฐบาล- ก.แรงงาน รับข้อสั่งการ รองนายกรัฐมนตรี จับตาแรงงานต่างด้าว
วันอังคารที่ 14 กรกฎาคม 2563
ก.แรงงาน รับข้อสั่งการ รองนายกรัฐมนตรี จับตาแรงงานต่างด้าว
นายสุชาติ  พรชัยวิเศษกุล  อธิบดีกรมการจัดหางาน  เผยว่าตามที่ พล.อ.ประวิตร วงษ์สุวรรณ รองนายกรัฐมนตรี ได้สั่งการให้กระทรวงแรงงาน โดยกรมการจัดหางาน ตรวจสอบคัดกรอง แรงงานต่างด้าวให้ปฏิบัติให้ถูกต้องตามกฎหมาย นั้น
กรมการจัดหางาน ตระหนักถึงความสําคัญในการป้องกัน และลดความเสี่ยงในการแพร่ระบาดของเชื้อไวรัสโคโรน่า 2019 (COVID-19) ในกลุ่มแรงงานต่างด้าวที่ผิดกฎหมาย ซึ่งไม่ผ่านการตรวจคัดกรองตามมาตรการที่รัฐกําหนด จึงสั่งการด่วนให้จัดหางานจังหวัดทุกจังหวัด เร่งเฝ้าระวังติดตามความเคลื่อนไหวของคนต่างด้าวในพื้นที่ ให้ปฏิบัติให้ถูกต้องตามกฎหมาย แนะนํานายจ้างให้จ้างแรงงานต่างด้าวที่ผ่านการตรวจคัดกรองของภาครัฐ และขอใบอนุญาตทํางาน เพื่อป้องกันความเสี่ยงในกับการกลับมาระบาดของโรคโควิด-19 ระลอกที่ 2
ส่วนกรณี กรณีที่มีลูกเรือของเที่ยวบินทางทหารจากอียิปต์ ตรวจพบการติดเชื้อโรค COVID-19 เดินทางไปในสถานที่ต่างๆ ใน จ.ระยอง นั้น เกี่ยวกับเรื่องนี้ กรมการจัดหางาน ได้มอบจัดหางานจังหวัดเฝ้าดูแลกลุ่มแรงงานต่างด้าวในพื้นที่อย่างใกล้ชิด พร้อมกําชับให้ ติดตามความเคลื่อนไหวของแรงงานต่างด้าวในพื้นที่ว่าอยู่ในภาวะกลุ่มเสี่ยงหรือไม่ รวมทั้ง เน้นย้ําให้แรงงานต่างด้าวในพื้นที่ปฏิบัติตนให้ถูกต้อง ตามมาตรการของกระทรวงสาธารณสุข สวมหน้ากากอนามัย และล้างมือให้บ่อยครั้งและใช้แอลกอฮอล์ทําความสะอาดมือเป็นประจํา รวมถึงดูแลสุขภาพให้แข็งแรงและนอนพักผ่อนให้เพียงพอ ซึ่งสามารถลดความเสี่ยงการรับเชื้อหรือแพร่กระจายของเชื้อโรค ได้ในระดับหนึ่ง
รัฐบาลไทย-ข่าวทำเนียบรัฐบาล-มาตรการส่งเสริมและสนับสนุนการใช้และสวมใส่ผ้าไทย
วันศุกร์ที่ 19 มิถุนายน 2563
มาตรการส่งเสริมและสนับสนุนการใช้และสวมใส่ผ้าไทย
วันพฤหัสบดีที่ 17 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการส่งเสริมและสนับสนุนการใช้และสวมใส่ผ้าไทย เพื่ออนุรักษ์มรดกทางวัฒนธรรมอันล้ําค่า โดยรณรงค์เชิญชวนให้ข้าราชการ และประชาชน สวมใส่ผ้าไทยตามความเหมาะสมของท้องถิ่นเพิ่มขึ้น หรืออย่างน้อยสัปดาห์ละ 2 วัน นอกจากนี้ ยังมอบหมายให้ทุกกระทรวงจัดทํามาตรการส่งเสริมและสนับสนุนการใช้ และสวมใส่ผ้าไทย สร้างการรับรู้แก่ประชาชนผ่านกิจกรรม เช่น การประชุม เสวนา แจกแผ่นพับ ป้ายนิทรรศการ และสื่อสังคมออนไลน์ ซึ่งการรณรงค์ดังกล่าว นอกจากจะช่วยกระตุ้นให้เกิดค่านิยมการใช้ผลิตภัณฑ์ที่ทําจากผ้าทอที่เป็นภูมิปัญญาของคนไทยแล้ว ยังช่วยสร้างรายได้แก่ชุมชนอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี